Downloaded from YTS.MX
EN ORIGINAL DOKUMENTAR FRA NETFLIX
Official YIFY movies site: YTS.MX
Jeg er vokset op med Walter Mercado, og jeg husker bare,
hvor dramatisk han var.
Og hvor fabelagtig han var.
Jeg kender ingen engelsksprogede astrologer,
som er blevet set i millioner af husstande.
Det var bare Walter.
Første gang jeg så Walter Mercado i tv, var et chok.
Hvad er det dog, jeg ser?
Du kan give og modtage kærlighed.
Er det en kvinde? Eller en mand? En troldmand?
Han var en fast del af vores barndom. Uanset hvor man kom, så de Walter Mercado.
Og man var stille, til ens stjernetegn kom.
Walter var unik. Han var anderledes. Han var en foregangsmand.
Den talentfulde Walter Mercado!
-Kender du Walter Mercado? -Selvfølgelig!
Mange engelsksprogede ved ikke, hvor elsket du er blandt spansktalende.
Større end Jesus, ikke?
Han fik mig til at tro med sine talegaver.
Kræv, hvad du vil have. Forestil dig, hvad du drømmer om.
Så får du det.
Han er en positiv kraft.
Han sender bogstaveligt talt positiv energi gennem skærmen,
ét stjernetegn ad gangen.
Følg dit hjerte. Hjertet tager aldrig fejl.
Og hans hilsen: "Mucho, mucho amor."
Men lige pludselig forsvandt han.
Mange ringede og spurgte mig: "Hvor blev Walter Mercado af?"
Jeg ved det ikke. Jeg har mistet al kontakt til Walter.
Bor han ikke i Mexico?
Min teori er, at han ikke ville blive gammel på skærmen.
Han er syg og har trukket sig tilbage.
Han bor i et palæ i Puerto Rico. En fæstning, hvor ingen kan komme ind.
Han er død to gange. To gange.
Jeg hørte, han bor i The Grove.
Måske er han et rumvæsen. Med sin egen planet et sted.
Folk siger så meget og opfinder mere.
Hvor er Walter Mercado? Hvad skete der med ham?
Vi savner ham virkelig.
EN ORIGINAL DOKUMENTAR FRA NETFLIX
Det er nogle meget gamle ting.
Den succesrige spirituelle læremester
er en førende autoritet inden for astrologi og mystik.
Se, Willie!
Walter Mercado optrådte i mange populære programmer.
Se.
Jeg bliver meget rørt.
De værste oplevelser kan være nødvendige for at vokse.
Jeg har haft nogle meget svære problemer.
Jeg har lidt meget.
Jeg har mistet meget.
Jeg vil fortælle jer historien.
Okay. Jeg er klar.
Jeg blev født på landet.
Omkring mit hjem arbejdede mange bønder.
De var meget, meget fattige.
Som barn var jeg meget genert.
Og usikker. Min mor var meget overbeskyttende.
Og jeg var en drømmer. Jeg drømte altid.
MAGIKEREN
En dag faldt en fugl ned i haven.
Den var næsten død.
Og jeg tog fuglen og begyndte at...
...at bede og give liv til fuglen.
En nabo så det.
Og jeg sagde: "Du skal leve, lille fugl."
Og pludselig begyndte fuglen at baske med vingerne og få det bedre,
og så fløj den.
Og damen sagde: "Drengen har Guds nåde og kan hjælpe og helbrede folk."
Hun begyndte at tale om mig.
Folk i landsbyen bankede på min dør og bad min mor: "Lad mig besøge Walter."
Så min mor satte mig på en stol, og de kom og rørte ved mig.
Røre, røre, røre.
Og så blev jeg til "Miraklenes Walter".
Siden jeg blev født, har jeg vidst, at jeg ikke var som alle andre.
Når jeg så andre drenge, vidste jeg, at jeg levede anderledes.
Min bror var hele tiden ude at ride
eller plantede sukkerrør sammen med min far.
Jeg blev hos min mor, spillede klaver og læste bøger.
Alt ved mig var anderledes.
Min mor sagde: "Hvis du er anderledes, så vær det.
Du skal ikke bekymre dig. At være anderledes er en gave.
At være ordinær er almindeligt."
Jeg besluttede dengang,
at jeg ville fremstille og skabe en berømt person af mig selv.
Jeg vidste, at det skub ville eksplodere til noget vigtigt.
Kom, vovse.
Fars lille dukke.
-Willie? -Ja, Walter?
-Mine vitaminer? -Ja.
Her er de forskellige vitaminer, Walter tager.
Lakseolie for kolesteroltallet.
Øjentrøst for øjnene.
Collagenpeptid. Torskelevertran.
Pycnogenol.
Hampeprotein.
Jeg hedder Willie Acosta,
og jeg har været Walter Mercados assistent i mange år.
Mange år.
-Så du er hans højre hånd? -Og venstre.
Se, hvad jeg har til Runo. Vådservietter.
-Min hund stinker aldrig. -Han stinker.
Jeg har aldrig... Nej, han lugter ikke.
Jeg kom ind i Walters liv som helt ung.
Jeg er stadig ung.
Men jeg var meget ung, da jeg kom ind i Walters liv.
Willie er en del af familien. Jeg har mange niecer.
Ivonne.
Betty.
Bibi og Dannette.
Og Carmencita og Charito.
-Hvad er hendes stjernetegn? -Hun er Skytte.
Og hun er Fisk.
Jeg elsker min familie, men Willie er altid hos mig.
Han hjælper mig med mit tøj og mine kostumer.
Jeg har mange opgaver.
Jeg hjælper Walter med alt, hvad han behøver.
Vi går ud og handler, vi går i biografen.
Vi flyver steder hen sammen.
Vi bor på samme hotel på samme værelse.
Han ved alle mine hemmeligheder.
Meget små hemmeligheder...
-Tag nu en småkage. Det er sundt. -Skal jeg være tyk?
Ikke tyk, men sund.
-Jeg er så sund. -Jeg ved det.
Jeg beskytter Walter mod alt.
Så I skal ikke være lede ved ham.
-Nej. Ingen småkager til Runo. -Nej.
Der var en tsunami af kunst i Puerto Rico. Alle tænkte på kunst.
På Puerto Rico Universitet begyndte jeg at gå til dans.
Jeg er en passioneret danser.
Puerto Rico var en lille ø, og jeg var 100 år forud for min tid.
Men jeg dansede og spillede skuespil. Jeg lavede meget teater.
Så blev jeg skuespiller på tv.
Jeg lavede en masse telenovelas.
Walter var med i et teaterstykke i Puerto Rico, der hed:
"Triptykonet af kærlighed, smerte og død."
Elin Ortiz havde et program på Telemundo,
og han inviterede Walter til at reklamere for stykket.
Walter var klædt ud som en hinduprins
med en smuk hvid kappe og masser af sminke,
og Elin Ortiz sagde til ham: "Vi laver reklamen senere.
Nu skal vi tale om astrologi.
Du læser altid folks hænder herinde og spørger til folks stjernetegn.
Nu taler vi om astrologi."
Jeg begyndte at tale.
Men på en meget improviseret måde fra mit hjerte.
I 15 minutter fremførte jeg en monolog.
"Vædder, Tyr, Tvilling, Krebs, Månen.
Løve, du er Solen. Jomfru, Merkur, Vægt, Venus."
En masse snak.
Det havde ingen forventet.
Da indslaget var slut, kom direktøren for Telemundo hen og sagde:
"Han skal være med igen i morgen, for folk ringer ind."
"Telefonerne gløder.
Så jeg er nødt til at se dig...
...i morgen med den samme optræden.
Jeg vil have Walter Mercado hver dag, 15 minutter om dagen.
Og du skal have samme kostume på i morgen.
Jeg vil have Walter i kappe."
Efter tre måneder begyndte han at lave en udsendelse på en time,
der hed Walter, stjernerne og dig.
STJERNEN
Næste udsendelse: Walter Mercado!
Og nu til Stenbukkens tegn.
"Vi har to veje, to mennesker og én vigtig beslutning.
Du begynder en cyklus af gode ting: Helbred, penge, glæde og kærlighed.
Hav fred i sjælen og elsk alle.
Selv de utålelige, kritikerne og de religiøse fanatikere.
Dit liv vil ændre sig, og du bliver glad. Tiden vil læge gamle sår.
Der kommer forandring eller en rejse, som vil være meget gunstig."
Programmet startede den 3. august 1969.
Og det blev et af Puerto Ricos mest populære programmer nogensinde.
Okay, vi er klar igen.
Ja. Tre, to...
Jeg hedder Bill Bakula.
Jeg ville ikke være på scenen eller foran kameraet. Kun bagved.
Det var min lidenskab.
Jeg har kendt Walter, siden...
...jeg var en ung mand og så ham i fjernsynet.
Jeg sad og zappede rundt en aften.
Det gik stærkt, og pludselig standsede jeg.
Der stod en fyr klædt i... Meget ekstravagant.
Ringe og smykker.
Han fik en til at standse op.
Man var straks opslugt, og når det blev ens stjernetegn,
føltes det, som om han talte direkte til en.
Så jeg fik en tid til en konsultation. Det var helt utroligt.
Jeg spurgte, om konsultationen var slut, og han sagde ja.
"Så vil jeg gerne tale med dig." Jeg havde nogle storyboards med.
De storyboards skitserede et nyt tv-program til ham.
Noget helt nyt og med højere produktionskvalitet.
To uger senere optog vi første udsendelse.
Vi lavede ti afsnit på hver 48 minutter i løbet af en weekend.
Og Walter var perfekt.
Vi var det første program på tv,, som var dedikeret til astrologi.
Det var herligt.
Han er som en motiverende taler, der bruger astrologi til at motivere folk.
Og folk har brug for motivation.
Du er en positiv Vandmand.
Især er du en iværksætter. Du nedbryder grænser og barrierer.
Du har altid elsket at skabe og opfinde. Du går aldrig i stå.
Dengang var folk meget sultne efter nogle inspirerende ord.
Det var måske det rette øjeblik på rette sted med de rette mennesker.
Alt var rigtigt. Ifølge stjernerne var det perfekt.
Ethvert talent har brug for at have nogen bag sig.
Jeg var hans coach med ét eneste formål.
At få Walters budskab ud til så mange som muligt.
Da jeg trådte ind i astrologiens verden, blev det et boom.
Et kæmpestort boom.
Walter lavede fjernsyn.
Han lavede radio.
Han optog daglige horoskoper,
som blev sendt om morgenen, når folk kørte på arbejde.
Det er nemmere at nævne de steder, Walter ikke var, end dem han var.
Der var vel 150 radiostationer, der sendte ham, da han var på sit højeste.
Vi fik henvendelser fra steder, hvor vi ikke anede, der boede spansktalende.
Pludselig bliver Walter sendt i hele Latinamerika.
Næste mission var Brasilien. Det næststørste marked efter USA.
Så kom vi til Italien, Holland og England.
Bill gjorde mig til den mest kendte clairvoyante i verden.
Profeten af new age.
Jeg satsede alt, hvad jeg havde og alt, hvad jeg ikke havde,
på at komme ind på det brede marked i USA.
-Hej, Walter. -Det er tøjet.
-Tøjet, man ser i tv. -Med perler og alting.
Vi fik en invitation fra Howard Stern.
-Du er større end Jesus, ikke? -Nej.
De behandler mig som Jesus. Og som Buddha.
Først tøvede jeg, men Howard gik meget op i yoga og hinduisme.
Gæt, hvem jeg deler fødselsdag med? Maharishi Mahesh Yogi.
-På samme tidspunkt som dig. -Ja.
Du arbejder fra navlen og ned. Han arbejdede fra navlen og op.
Han var med i Regis & Kathie Lee.
For ham ser jeg bedring. Styrke.
-Bedring? -For dit hjerte.
Og Sally Jessy Raphael.
120 millioner mennesker søger gode råd hos denne mand hver dag.
Og pludselig begyndte det brede marked at forstå, hvem Walter var.
Jeg forudsiger, at du bliver det næste årtusindes største komiker.
Han udgav en bog hos Time Warner, "Beyond The Horizon".
Før vi vidste af det, var vi i hele Amerika.
Fra Canada helt ned til Ildlandet.
Univison havde en nyhedsudsendelse, Primer Impacto.
Og hver dag klokken 17,47 havde de astrologiudsigten med Walter Mercado.
Ikke vejrudsigten, men astrologiudsigten.
Her er Walter med stjernernes budskab.
Stjernetegn er opdelt i bevægelige, kardinale og faste.
Fisk, du er bevægelig. Du flyder med strømmen.
Det var et fast indslag.
Folk elskede stjernetegn. Nu var de i tv med ingen ringere end Walter Mercado.
Det blev straks et hit.
For Primer Impacto var han et stort aktiv.
Jeg vil kalde ham en af deres vigtigste personer.
Ikke kun i spansktalende tv.
December, stjernerne og dig, Vædder.
Din højere bevidsthed løfter dig til nye højder.
Det er fint at rejse.
Jeg turde ikke rejse verden rundt
og have 300 disciple i Brasilien eller 500 disciple i Colombia.
Bill åbnede mange døre for mig.
Jeg mødte præsidenter, ambassadører, berømtheder.
Premierministre og præsidenter fra forskellige lande
kom til Walter og fik lagt private horoskoper.
Man kunne se hans popularitet vokse og vokse og vokse.
Han kunne ikke gå i fred på gaden.
Overalt er Walter Mercado omgivet af horder af hengivne fans.
Jeg har ventet siden i morges.
Jeg var i ørnens øje.
Flere hundrede millioner så ham hver dag. Han blev næsten en religion.
Vi lavede et indslag i Primer Impacto og bekendtgjorde, at Walter var til stede.
Folk strømmede ud af bygningen på et kvarter.
Folk ville røre ved ham, som om han var helligere end paven.
Miami, New York, Panama, Colombia.
Overalt vil folk have et stykke af Walter.
DEN KAPPEKLÆDTE
Nogle synes, at jeg er meget selvoptaget og narcissistisk.
Uanset hvad det koster, er jeg nødt til at have udstråling.
Jeg skal være Walter!
Han har et ophøjet ansigt, der trodser køn og måske endda alder.
Og hans hår er en hybrid
mellem virkelig flot mandehår fra 70'erne
og virkelig glamourøst bedstemorhår.
Har du fået foretaget plastikkirurgi?
Små justeringer. En særlig Botox som Nicole Kidman.
Jeg er ligesom Dorian Gray.
Billederne af mig ældes, men jeg forbliver ung.
Til hver udsendelse har jeg en særlig kappe.
Eller kåbe.
Nogle er meget tunge. Andre er lettere.
Nogle er håndmalede.
Alle har en historie.
Han var den første,
der brugte kapper med perler, makeup, farvet hår
og havde mange smykker.
Det er fra en af de bedste designere i Brasilien. Meget beskeden.
-Er armbåndet beskedent? -Ja. Kan du lide det?
Mange designere lavede kapper til ham.
Versace lavede ting til ham.
Isaac Mizrahi. Swarovski Crystal.
Pailletter. Rhinsten. Perler.
De kostede mange penge, men de var smukke.
Walter udsmykkede sit budskab til folk.
Jeg er billedet, og kappen er rammen.
Kappen...
...dækker mig og sender billedet af mig...
...i hjertet på mit publikum og mit folk.
Han havde sit look. Det samme havde Elvis og Liberace.
Og paven.
Ser det ikke godt ud, lytter vi slet ikke.
Tak for i aften. Gå ikke glip af Walter Mercados tøj.
Det ligner et græskar, der er ved at kvæle ham. Fantastisk.
En aften med magi og mystik.
En aften, hvor alt er muligt.
Hvor de, vi elskede, og som elskede os, vender tilbage til Jorden...
...for at finde hjertets, hjemmets og kærlighedens varme.
Kender du andre, der ligner Walter, taler som Walter og klæder sig som Walter?
Han er sin egen utrolige skabelse.
Han sprængte fuldstændig rammerne.
Folk er tryllebundne af Walters skønhed.
Af Walters glamour.
Jeg vil være smuk. Jeg vil se forførende ud.
Jeg vil tryllebinde folk.
Jeg har studeret dans, så jeg bruger mine hænder.
Folk elsker alle den slags dumme ting.
Så jeg bruger de dumme ting til at undervise og hjælpe
og tjene og give. Et smukt budskab om kærlighed og fred.
Kærlighed er grunden til alt. Kærlighed er alfa og omega.
Kærlighed er grunden til at leve.
Han brød mange grænser.
Hele hans look. Hans kapper, alt stoffet, de fantastiske kostumer.
I dag virker det ikke så mærkeligt.
Men da han gjorde det, var det skandaløst.
Og han gjorde det.
Hej, mine små skabninger.
Lige nu venter jeg spændt på dagens gæst.
Men jeg har store problemer med en kvindes kærlighed.
I 1990'erne gav de mig mit eget show.
Et sketchshow, hvor jeg spillede forskellige figurer.
Jeg tænkte straks: "Jeg laver en Walter Mercado-parodi."
Min udgave har de samme ringe, kapperne, håret.
Det er en af mine mest berømte figurer.
Jeg tror, folk kan lide den, fordi den er baseret på Walter Mercado.
Walter var højt elsket og en integreret del af i kulturen.
Men han blev også offer for homo-jokes.
Han blev accepteret og udstødt på samme tid.
Mange af parodierne latterliggjorde ham.
Han kunne ikke lide at blive imiteret.
Du er tilsyneladende klædt lidt som mig.
Men du må ikke lave en dårlig efterligning af mig.
Jeg går ikke i den slags bukser.
Når de ser Walter, og de gør grin med ham,
er det, fordi de ønsker, at de kunne være som Walter.
-Hvad er dit stjernetegn? -Skorpion.
Han stikker bagfra! Og jeg stikker forfra!
Jeg er som dig og vice versa.
Latino-miljøet var ret homofobisk.
Især i 70'erne, 80'erne. Og stadig nu om dage,
men dengang var det voldsommere. Synet på maskulinitet var meget firkantet.
Jeg voksede op som queer, og at se Walter Mercado...
...gav mig håb. Jeg så Walter og tænkte: "Jeg er slet ikke så anderledes."
Her var en mand på tv, der brød alle reglerne.
Du har et meget feminint udseende.
Dit ansigt...
Da jeg var barn, tiltalte folk mig "frøken" i telefonen.
Det generede mig ikke.
"Hvem er det?" "Goddag, frue." "Nej, jeg er en mand." Jeg er ligeglad.
Han har en meget feminin energi.
Han er androgyn. Han ligner en kvinde.
Nogle gange ligner han en mand.
Der var folk, der sagde: "Han er svans," eller "Han er bøsse".
Jeg er ligeglad. Han er ligeglad.
Walter har altid taget en pille, "jeg er ligeglad"-pillen.
Jeg er også begyndt at tage den.
Og jeg bruger Vaseline, så alt glider af på min krop.
Hvad de end siger… bruger jeg Vaseline.
På en eller anden måde, i en misogyn og superkatolsk kultur,
kunne Walter trives. Vi havde brug for Walter i det landskab.
-Er du heteroseksuel? -Jeg respekterer sex som noget helligt.
For mig er sex åndeligt. Jeg er gift med mit publikum, mit folk.
Walter er meget forsigtig med at åbne sig.
Også over for familien.
Jeg har set journalister prøve at tale om hans seksualitet,
hans partnere, hans romancer.
Og det er bare emner, han ikke vil berøre.
Du taler ikke om seksualitet eller din identitet. Hvorfor ikke?
Fordi jeg har seksualitet med vinden. Med blomsterne i haven.
Med al den smukke natur.
Jeg har ikke brug for et menneske til at gøre mig glad
eller give mig en orgasmisk oplevelse.
Nej. Jeg dyrker sex med livet.
Jeg dyrker sex med alt.
Med tøj, med skønhed.
Folk tror, jeg er hans elsker.
Jeg ved ikke hvorfor. De tror, vi har et forhold.
Mit forhold til Walter er et familiært forhold.
Jeg har aldrig rørt Walter med en finger.
Aldrig.
Walter har aldrig ladet sig definere gennem sin seksualitet.
Det kom ikke os ved.
Han var altid meget omhyggelig med at bevare den balance.
Hvis Walter Mercado var sprunget ud i 60'erne, 70'erne eller 80'erne,
havde det skadet hans karriere.
Puertoricanere siger ofte: "Det, man kan se, spørger man ikke om."
Synlighed er meget vigtigt.
Men at han ikke sprang ud, forhindrede måske homofobien i at få frit løb.
Visse ting er så indgroede
fra ens barndom, ens familie og ens tankegang.
De er svære at lave om på.
Han brød så mange samfundsmæssige regler.
Det er større end at springe ud.
Man går med kappe, når man er en superhelt.
Og jeg ser Walter som en superhelt.
Med hensyn til hans åbne hemmeligheder
tror jeg hverken, han benægter eller bekræfter noget.
Du siger vel ikke, at Walter Mercado er jomfru?
Siger du, at du er jomfru?
Byens eneste.
Byens eneste!
Her har jeg et sæt særlige tarotkort til denne særlige dag denne særlige måned.
Det er kærlighedens måned.
Til Vandmanden har jeg et stærkt kort, for du er stærk lige nu.
Ingen kan knække dig, intet holder dig tilbage.
Du er stærkere end nogensinde, Vandmand.
Jeg tror ikke på den slags. Det ligger bare ikke til min natur.
Men helt ærligt, når man møder Walter og tilbringer lidt tid sammen med ham,
indser man, at der er et eller andet.
Noget guddommeligt? Jeg ved det ikke.
Men det er ret unikt, og jeg har ikke mødt det hos nogen anden.
Alle de forfærdelige forudsigelser,
katastrofer og tragedier, som vil komme med det nye årtusind...
Tro ikke på dem. De, som følger Gud, frygter intet.
Han plantede i alle menneskers sind en tillid og en tro.
Tro på, at det vil gå godt.
Man må tro på det, ellers får man aldrig noget.
Jomfru, hvad der før var grimt og trist, vil alt sammen ændre sig.
Vandet trækker sig tilbage. Dit liv vil forandre sig totalt.
Så udnyt det til at realisere de ting,
du tidligere ikke turde gøre, Jomfru!
Hvis man lægger mærke til det, siger han aldrig noget negativt.
Lykke til.
Aldrig. Det er den vigtigste ingrediens i hans succes og evne til at kommunikere.
Som budbringer i Vandmandens tidsalder bringer jeg budskaber om lys...
...om kærlighed... og fred.
Han kom hver dag og sagde smukke ting.
Alle vil gerne vide, om i morgen bliver en bedre dag.
Han er som en kriger.
Hans budskab var og er stadig...
...at leve med så meget kærlighed, man kan i livet.
Lad os starte med det mest kontroversielle spørgsmål om Walter Mercado.
Hele mit liv.
Hvorfor blander du så mange forskellige religioner?
Ikke bare for eksempel Santeria,
primitive religioner, kristendom, katolicisme, alting?
Du blander det hele og løser folks problemer. Hvorfor?
Ingen har monopol på Gud. Det er latterligt at tro det.
Shango eller Santa Barbara. Hvad betyder navnet?
Jeg tog det bedste fra buddhismen. Det bedste fra hinduismen.
Det bedste fra kristendommen.
Jeg blander det med alle slags astrologi.
Jeg indså, at alle religioner har et punkt, hvor de mødes.
Religion mellem trosretninger.
Man skal være god mod andre. Man skal give det bedste af sig selv.
Og man skal tro på sig selv.
Tyr, vær stærk, virkelig stærk! Insistér, giv ikke op!
Insistér, til du opnår, hvad du vil. Kosmos vil give dig det.
Walter appellerer til masserne, fordi han skaber en kobling til noget,
som mange af os mangler.
Særligt indvandrere. Jeg tror, han giver os en følelse af håb.
Jeg tror, han giver folk en grund til at tro,
at deres skæbne her i livet kan blive bedre inden så længe.
Hvis man lytter til ham og følger hans retningslinjer,
kan det blive vejen til et bedre og mere fuldbyrdet liv.
Må Gud velsigne jer alle i dag, i morgen og for altid.
Mit budskab er at give folk styrke. I kan vinde. I kan godt. Tro på jer selv.
På den måde hjælper jeg folk til at blive stærkere.
WALTER MERCADO VERDENS STØRSTE ASTROLOG!
LYKKEHJULET
Har du spørgsmål? Mangler du svar? Er du bekymret for en nær ven?
Søger du råd om karriere og kærlighed?
SYNSKE VENNERS NETVÆRK
Hej. Jeg hedder Walter Mercado.
Tak, fordi I har gjort Synske Venner
til den mest populære synske telefonlinje i hele verden.
I begyndelsen af 90'erne var der de her betalingsnumre.
Walters manager, Bill Bakula, fik oprettet sådan et til Walter,
så folk kunne ringe ind og få kontakt til ham.
Du tager imod opkald, uanset hvor du er?
Ja. Jeg elsker at være i kontakt med folk.
Vi lavede en traditionel synsk telefonlinje med stor succes.
Vi var de eneste på det latinamerikanske marked og de første uden for USA.
Jeg vandt 9,000 dollar i bingo.
Tak, Walter. Tak.
I Brasilien er han ikke kendt som Walter Mercado,
men som Ligue já. Det betyder "ring nu".
Snart havde han en halv million abonnenter.
Og 4,000 synske, der besvarede opkaldene.
Mine synske... Det er ikke noget, jeg tror, men noget, jeg ved.
...er de bedste i hele verden.
Alle er naturligt synske, født med evnen.
Evnen til at hjælpe med at styrke andres liv.
Jeg vidste, at det var... noget fis.
Min husholderske kunne besvare opkaldene og tjene 25 dollars pr. gang.
Jeg kan se, at I bliver gift inden for to måneder efter jeres barns fødsel.
Gift?
Jeg sagde aldrig til nogen, at de ville vinde i lotteriet.
Eller at de møder en mand i løbet af en uge.
Jeg forsøgte aldrig at narre folk. Aldrig.
Kun det Internationale Synske Samfund har forudsagt lottotallene,
gensyn med familien og succeshistorier.
Mange af de linjer var svindel.
Kritikere siger, at I tjente penge på fattige, desperate mennesker.
Men de modtog altid en form for…
...ord, der kunne inspirere og motivere dem.
Mange udnyttede betalingsnumrene og tjente millioner.
Få en gratis tarotlæsning!
Men Walter tjente ikke millioner. Det gjorde Bill Bakula.
Bill sagde: "Det er hæderlige folk. Bare stol på mig."
Ikke fordi Walter ikke ville tjene penge, men han var mere uskyldig og naiv.
Walter gik ikke op i forretninger.
Så det var vigtigt for Walter at vide, at nogen tog sig af forretningen.
Han koncentrerede sig om det, han gjorde bedst.
Walter forventede kun gode ting
og løb ind i en verden af problemer, som han aldrig havde forudset.
Bill Bakula var min engel.
På det tidspunkt i mit liv blev han sendt af Gud
for at udbrede mig og mit budskab om kærlighed og forståelse.
Han var meget klog. Han var mesteren.
Walter havde stor hengivenhed til Bill. Og tillid og kærlighed.
Bill blev næsten som en søn for ham.
Bakula gav Walter meget dyre gaver.
Når han kom til et hotel, var værelset fuldt af hvide roser.
Tyve buketter roser. Tyve, hver dag.
Hvor er det smukt.
Han sagde: "Walter, du kan ikke spise ris og bønner.
Nej, du skal spise kaviar og altid den mest udsøgte mad."
Jeg havde mit eget fly. Alt var pragtfuldt.
Jeg elskede den slags.
Walter kan godt lide at behage alle.
Så hvis man er god mod ham,
vil han forsøge at behage en.
Jeg husker ikke at have hørt Walter sige nej.
Sådan er han ikke.
Indvendig er han en lille dreng, der bare vil elskes og respekteres.
Walter gjorde, hvad Bill bad ham om.
Det var næsten, som om han følte sig forpligtet.
Okay.
-"Her?" -Okay.
-"Okay." -Okay.
"Jeg kommer nu."
Okay. Helt i orden.
Han havde en evne til at forhekse ham og pakke ham ind i løfter.
Og Walter er en drømmer, så han røg i med begge ben.
En aften bad jeg min advokat om at komme.
"Jeg har en kontrakt om noget vigtigt. Læs den grundigt."
Det lovede han.
Næste dag sagde han: "Skriv under. Det er perfekt. "
Jeg læste ikke engang kontrakten.
MERCADO OVERDRAGER HERMED UIGENKALDELIGT...
Walter skrev bare under. Der var ingen, der passede på ham.
Advokaten, der læste den, rådgav ikke Walter ordentligt
om kontraktens omfang og indhold, så Walter skrev blindt under på aftalen.
Og så begyndte problemerne.
IFØLGE KONTRAKTEN OVERDROG WALTER ALLE RETTIGHEDER TIL BILLS FIRMA.
HAN AFSKREV SIG OGSÅ RETTEN TIL NAVNET WALTER MERCADO.
De syntes at have et godt venskab og partnerskab,
så Walter stolede på, at Bill Bakula varetog hans bedste interesse.
Husk, at en kunstner aldrig er forretningsmand.
En kunstner tænker altid på sin kunst. På hvordan han kan stråle.
På hvordan han kan imponere sit publikum den dag.
BAG KULISSERNE TIL "WALTER'S CIRCLE OF POWER"
På det tidspunkt ophørte al min kommunikation med Walter,
og Bill blev min primære kontakt.
For Bill var det ren transaktion.
Det handlede kun om at maksimere indtægterne.
Walter blev advaret af nogle familiemedlemmer,
som fik ham til at forstå, at forholdet var problematisk.
Når familien bliver involveret i en kunstners arbejde...
...er det sjældent godt for kunstneren.
Han prøvede at sælge mit gamle materiale.
Han genbrugte gamle horoskoper og bragte dem, som om de var aktuelle.
Det var forkert. Jeg er nødt til at være ærlig.
Men jeg kunne ikke stoppe ham, for han kontrollerede alt materialet.
Kontrakten gav alt, hans navn, gengivelser og image, til Bill Bakula.
Begge parter var repræsenteret af kompetente advokater.
Begge parter forstod kontrakten.
Og han fik løn.
Løn i henhold til kontrakten.
Der var ingen tidshorisont for aftalen. Den gjaldt altså evigt.
Det var nærmest umuligt selv at forsøge at opsige aftalen.
Den gav ikke Walter nogen fordele.
Han ejer alle mine beslutninger, alt i mit liv.
Han ejer mit liv.
Og så holdt han op med at betale.
Wilma sagde: "Vi har brug for pengene, og de sender ingen checks."
Walter fortsatte med at optage sine programmer
og overholdt kontrakten fuldt ud, men pengene kom ikke.
På et tidspunkt ville Walter annullere kontrakten.
Men Bill sagde, at kontrakten gjaldt for evigt.
Da jeg opdagede, at min kontrakt var... så svær at håndtere,
prøvede jeg at tale med ham om at lave en ny kontrakt og fortsætte.
Vi betalte for at købe hans forretning. Ikke for at leje den.
Han solgte sit navn. Han solgte sit brand.
Men deres syn på sagen stemte ikke overens...
...med det, der stod sort på hvidt i kontrakten. Så vi endte i retten.
Alt begyndte at krakelere.
Vores erstatningskrav mod Walter var på kun én dollar.
Vi ville ikke skade ham økonomisk. Verden skulle bare vide, at vi havde ret.
Det passer ikke. Faktisk ville Bill Bakula have,
at Walter betalte 14-15 millioner dollars i erstatning.
Det var et mareridt af problemer og tilhold og...
Et rigtigt mareridt.
RETTEN FORBØD WALTER AT BRUGE SIT NAVN PROFESSIONELT,
TIL VAREMÆRKESAGEN VAR AFGJORT.
På det tidspunkt måtte Walter ingenting, fordi Bill Bakula ejede hans image.
Så vi måtte desværre fjerne Walter fra programmet.
Det var et chok, da retten gav Walters navn til en anden.
Jeg har aldrig før set, at man kan give sit navn væk som varemærke.
Da de forsøgte at forklare folk,
at han mistede retten til sit navn og ikke måtte være på tv,
kunne folk, som mig selv, ikke forstå det.
Det havde ret alvorlige økonomiske konsekvenser for Walter.
Han modtog ingen penge
og var ude af stand til at arbejde i den periode. Det var svært.
Vi anlagde vores eget søgsmål for at få aftalen ophævet.
Jeg skulle møde i retten.
Og der sad Walter og Bill Bakula i retssalen
i hver sin side og stirrede på mig uafbrudt.
Det var som en kamp mellem to kræfter.
Det var en krig.
I den første retssag vandt Bakula den ene del,
og Walter vandt den anden.
Så vi måtte anlægge en ny sag.
Vi levede altså fortsat i limbo.
Vi havde advokater i Mexico, advokater i Argentina,
advokater i Puerto Rico, advokater i Miami.
At sidde i en retssal i en strid med folk, jeg elsker, var svært.
Og det måtte jeg se i øjnene.
Det var en svær tid, ja. Meget svær.
Det var hårdt, ja.
Og Walter er en meget følsom person.
Jeg har aldrig fortrudt noget i mit liv.
"Fortryde" står ikke i min ordbog.
Man kan ikke fortryde.
I sidste ende afgjorde nævningene,
at Walter havde ændret i kontrakterne,
men at Bill Bakula ikke havde lidt skade.
Så Walter fik alle sine rettigheder tilbage.
Sit navn, sit image, sine gengivelser. Og det var, hvad Walter ønskede.
Det var en lang og hård kamp, og...
...konsekvenserne var alvorlige for os og især for Walter.
Han brugte seks år på den kamp.
Seks spildte år, hvor han tabte millioner af dollars.
Følelsesmæssigt påvirkede det ham enormt. Jeg tror...
Jeg tror, det endte med at påvirke ham fysisk.
Jeg tror virkelig, at Bill knuste Walters hjerte.
I begyndelsen var Bill hans engel.
Og til sidst var Bill hans djævel.
EFTER SEKS ÅRS KAMP I RETTEN FIK WALTER IGEN RET TIL SIT EGET NAVN.
TO DAGE SENERE FIK HAN ET HJERTEANFALD.
TÅRNET
Da jeg ankom til hospitalet, var Walter død.
Der var slet ingen livstegn.
Jeg holdt fast om Bibelen og bad til Gud.
Han havde tre arterier, der var blokeret.
Var du bange for, at det var slut?
Ja.
Han var så træt af at kæmpe.
Han var træt af mange ting.
Stress var den vigtigste årsag til hjerteanfaldet.
I Puerto Rico kunne de ikke gøre ret meget for ham,
så han blev flyttet fra hospital til hospital.
Man kunne se, at han kæmpede for livet.
Vi ville gøre alt. Vi fik ham fløjet med luftambulance.
Vi vidste ikke, om han ville klare den.
Vi ankom til Cleveland klokken fem om morgenen.
Jeg gled ind og ud af bevidsthed.
Det var en meget mærkelig følelse.
Jeg åbnede øjnene og så et par smukke blå øjne.
Lyst hår. En pige og en dreng. En anden dreng, en anden pige.
Jeg sagde: "Gud, de er jo engle. Jeg må være i himlen!"
Og Ivonne sagde: "Walter, vågn op. Du er ikke i himlen.
Du er i Cleveland."
Han lå på hospitalet i et par uger.
De satte stenter i, og han begyndte at få det bedre.
Gudskelov kom han sig.
Walter har altid været der for os.
På et tidspunkt vil han ikke være her mere rent fysisk.
Jeg kan ikke forestille mig et liv uden ham. Slet ikke.
SIDSTE AFSNIT AF WALTERS PROGRAM BLEV SENDT DEN 3. OKTOBER 2006.
TRODS ADSKILLIGE FORSØG PÅ ET COMEBACK ER WALTER IKKE VENDT TILBAGE TIL TV.
EREMITTEN
Det har været et alvorligt slag for ham.
Han vil gerne være på tv og nå ud til sit publikum igen.
Det har været et tab for ham.
Men han går meget op i sit udseende.
Han vil gerne udstråle fabelagtighed,
for det er den person, han har vist offentligheden
med sine dragter og overdådige stil.
Og når han ikke kan det med samme energi, han er vant til...
...gør det ham meget nervøs,
fordi han ønsker at vise sit publikum den bedste side af sig selv.
Nogle gange er han begyndt at spørge mig:
"Tror du på reinkarnation?"
"Hvad mener du om døden? Hvad sker der bagefter?"
Hvor deprimerende.
Så snart vi begynder at tale, og samtalen kommer i gang,
vil han ikke tale om det mere.
Hvilken side?
WALTERS FORÆLDRES GRAVE
Han siger, at han er evig og bliver over 120 år.
Okay.
Walter, havde du troet, at du ville blive så berømt?
Nej, jeg er en simpel puertoricaner.
Laver du aldrig en film om dit liv?
Jeg vil ikke lave en film endnu.
Folk venter, til man er død, med at fortælle legender om en.
Jeg har stadig mange år tilbage.
Til teatret!
Se lige der. Det er smukt.
Jeg har spillet mange stykker her.
Det er her, jeg har fået de største bifald i mit liv.
Vi spillede her. Masser af dramaer og komedier.
Og publikum i Ponce var fantastisk.
Det var meget, meget godt. Atmosfæren, luften.
Energien er fantastisk.
Premieren på alle balletterne.
En midsommernatsdrøm. Sylfiderne.
Jeg har mange minder.
Jeg var en leder, der brød regler, brød normer og former. Hele mit liv.
Det var et stort teater.
Det var så smukt. Det er stadig smukt.
La Perla betyder meget for mig. Og for alle fra Ponce.
Man husker smukke øjeblikke fra sit liv, men det hele skete i fortiden.
Jeg vil gerne gøre det i morgen.
Jeg vil gerne gøre mere.
Okay. Lad os gå.
I JANUAR 2019 BLEV WALTER RINGET OP AF EN FAN, DER VILLE MØDE HAM.
Tak.
Det her er meget underligt.
Det er underligt, fordi han kun bor inde i fjernsynet.
Jeg ved intet om Walter Mercado.
Han plejer at fortælle mig om min dag og mit liv.
Så det er som at gå ind i fjernsynet. Sådan har jeg det lige nu.
Velkommen!
Se godt på denne smukke mand.
Stort smil. Smukke mand.
Æren er min. Det er vildt.
Spørg alle på min alder. Vi voksede op med ham.
Han er en ikonisk figur for os.
Set i bakspejlet var der intet andet som det i spansk tv.
Det var som en oase.
Der var kun sladderprogrammer, og så kom Walter Mercado på.
-Puerto Rico elsker dig højt. -De elsker dig mere.
-Vi har altid elsket dig. -Det ved jeg godt.
Det her er... Det føles meget surrealistisk.
Jeg bliver meget bevæget.
Min bedstemor så dig. Jeg voksede op med dig.
Jeg husker, når jeg kom ind, og min bedstemor sagde...
"Nej!
Han er nået til Skytten!"
Stenbukken!
Og så sad vi der og ventede på Skytten og Stenbukken.
Han er et fabelagtigt væsen i sig selv med kapperne og makeuppen.
Min kappe. Jeg deltog tre gange i den puertoricanske parade.
Takket være Walter Mercado har vi en større accept af folk omkring os.
-Puerto Rico. -Hold da op!
Vi elsker ham uden forbehold. Og han har en stor moralsk autoritet.
På den måde er han en foregangsmand.
Det bliver mærkeligt, når jeg tager den på i stedet for mit Hamilton-kostume.
Tag dit fødselshoroskop med hjem.
Du skal vide, at jeg er din ven og din beundrer.
-Nu græder jeg! -Det er rigtigt.
Jeg kan slet ikke fatte det. Tak.
Du er et lys i vores liv. Det er du.
HOLD DA KÆFT!
JEG TALTE NETOP OM HAM! LÆNGE SIDEN
LEVER WALTER MERCADO STADIG?
De unge ved måske mere om Walter Mercado, end jeg gør.
Jeg har set memerne.
Forestil dig en 20-årig i dag, der sagde: "Jeg vil læse dit horoskop.
Jeg er ikke-binær. Jeg er aseksuel."
Det ville være kæmpestort på Instagram.
Jeg kan ikke forklare fænomenet.
Vi forstår ikke, at så mange unge beundrer ham,
når de ikke har set ham i tv i årevis.
Total Liberace-stil.
Prøv lige at se ham. Kappen er perfekt. Det ligner min mormors gardiner.
INGEN NEGATIVITET
MAN VED, ENS MOR BLIVER ÆLDRE, NÅR HUN FÅR WALTER MERCADO-FRISURE
Han er meget nostalgisk. Han står for samværet med vores bedstemødre.
Hvis han var på en mønt eller en T-shirt, ville alle vide, hvem han var.
Walter Mercado er fra min hjemby, Ponce i Puerto Rico.
Så jeg har altid holdt meget af ham.
Og her er mesterværket så.
Alle tager billeder, og jeg må forbyde mændene at gå ind på dametoilettet.
Tror du på astrologi?
Jeg tror på Walter og alt, hvad Walter siger.
Vi har en cocktail opkaldt efter Walter Mercado.
Den har sådan en røget blomstersmag.
Den repræsenterer det mystiske og gådefulde ved Walter Mercado.
Det glæder mig, at Walter Mercado stadig er relevant.
Han er stadig et ikon.
JEG BLIVER IKKE METAFYSISK, VENNER.
TRE DRINKS SENERE...
I MAJ 2019 INVITEREDE MIAMIS HISTORISKE MUSEUM WALTER
TIL AT MEDVIRKE I EN UDSTILLING OM HANS LIV OG KARRIERE.
Miamis Historiske Museum har planer om
at fejre 50 års jubilæet for The Walter Mercado Show
og din rolle i astrologiens verden.
Det er en hyldest til hele mit liv.
Jeg er en tidløs personlighed.
Men ifølge programmets kronologiske tid kræver det 50 års
fabelagtighed, spænding og eksotisme.
WALTER REJSER TIL MIAMI FOR AT OPTRÆDE OG MØDE PRESSEN INDEN INDVIELSEN.
DET BLIVER HANS FØRSTE OFFENTLIGE OPTRÆDEN I OVER TI ÅR.
Hvis vi inviterer alle i Miami, jeg kender,
må vi invitere alle mine juvelerer og parfumerier.
Ellers bliver der skandale.
Vi regner med omkring 200 gæster.
Her på gæstelisten står din ven Julio. Julio Iglesias.
Men også Gloria Estefan, Emilio og deres søn, som er mine gode venner.
Og "Bæstet".
"Bæstet" skal med.
-Hvem er det? -Den mest berømte parfumehandler i...
-I Miami? -Ja.
Han er enestående. Han er et bæst til parfume.
Smukt.
Fotograferingen i dag skal promovere udstillingen på Miamis Historiske Museum.
Må jeg se dit ansigt? Sådan.
Smukt.
George, bed ham holde hænderne sådan.
-Vil du have en lille pause? -Ja tak.
Kappen må jo veje...
Hvor meget vejer sådan en kappe? De må da være tunge.
-Syv kilo? -Hold da op.
Han har iskiassmerter,
så det gør det svært for ham at bevæge sig.
Jeg har nogle meget tunge kapper, men den her vejer kun syv-otte kilo.
Når man er i fjernsynet, må man være velklædt, forberedt og planlagt.
Det er et arbejde.
Jeg kræver for meget af mig selv. Det tager meget energi.
Og det er anstrengende.
Lige nu lider han.
Han har frygtelige smerter. Han har ondt.
Han bliver træt på grund af alderen.
Han vil gerne blive ved med at lave en masse ting,
som ikke længere er særlig realistiske.
-Vi tager lige ét til. -Igen?
Den der vejer et ton.
Den er dobbelt.
Vil du beskrive denne æra i dit liv som halvvejs pensioneret?
Nej, aldrig! Jeg går aldrig på pension.
Jeg dør med støvlerne på.
Hvad snakker du om? Jeg går aldrig på pension.
Jeg er fuld af energi. Jeg er 20 år og har taget hul på en ny rejse...
...som helt.
Livet er så kort.
Jeg er Walter, en krop. Men vigtigere end kroppen
er min ånd og mit budskab, som vil vare evigt.
EN UGE FØR INDVIELSEN
Jeg var på kontoret, da han ringede til mig.
Han sagde "Kom. Jeg er faldet."
Han havde åbenbart viklet sig ind i lagenet.
Så da han stod ud af sengen, faldt han.
Vi skyndte os hen og fik ham viklet ud.
Men så tog han et bad og gled og faldt.
Willie hørte, hvor hårdt han ramte gulvet.
Han havde blå mærker på ryggen.
Det er svært for os alle sammen. Jeg har aldrig set ham sådan.
Se her, Jesse.
Tak, Jesse.
Tak af hele mit hjerte.
Du har gjort mit liv lykkeligt.
Vi tog ham med ind og fik taget de første røntgenbilleder...
...og diagnosen lød på flere brud
på et ribben og en af ryghvirvlerne.
Oven i det brud, han har på bækkenet.
Jeg hviler mig, men det driver mig til vanvid.
Intet skræmmer mig, og intet stopper mig, så...
Nogle gange har jeg ondt, andre gange ikke.
I går havde jeg store smerter.
At stå foran kameraerne giver ham energi.
-Vil du have mere lys? Mindre lys? -Det er okay sådan.
Hvordan ser jeg ud?
Ikke bare "okay". Du skal tjekke.
Selvom kameraerne, optagelserne og lysene giver ham energi...
...giver publikum ham mere.
Selvom han har de brud og store smerter...
...tager han alligevel med til indvielsen i Miami.
Du godeste.
STRIDSVOGNEN
Hej, Walter. Hvordan går det?
Det er vores andet hjem. Miami.
Hvordan går sangen? Tú, y tú, y tú...
Det er Que se quede el cielo...
Jeg holder af dig og dig og dig
Og ingen andre end dig og dig og dig
Jeg holder af dig og dig og dig
Og ingen andre end dig
Hvem kommer nu? Primer Impacto?
Hvilket privilegium at sidde her med Walter Mercado.
Walter Mercado. Han behøver ingen præsentation.
Fortæl os om den flotte udstilling.
Jeg har været 50 år på skærmen.
Hvad betyder det for Dem at dele det med publikum?
De får lidt af smagen og duften og essensen af Walter Mercado.
Walter er ikke kun kappen eller håret, eller hvad de nu tror.
Walter Mercado er en naturkraft.
-Vender du tilbage til Primer Impacto? -Alt har jo sin tid.
-Du var skuespiller, sanger, danser... -Bliv ved, det er rart.
Hvad er dit budskab til os?
At vi hver dag skal have mere fællesskab og mere hjerte.
Mangfoldighed gør os stærkere.
Det er en skam, at jeg vågnede op uden stemme.
Jeg ved ikke hvorfor. Jeg lider af mange ting.
Jeg har også iskias, men jeg ville ikke gå glip af Jorge Ramos!
Men man siger jo, at man skal være rask for at blive syg, så du må have det godt.
Selvfølgelig! Og med en enorm energi.
-Må jeg røbe din alder? 87? -Nej!
Mellem 50 og død.
Det er ekstraordinært.
Lad mig spørge dig. Jeg er agnostiker.
Når vi dør, ved jeg ikke, hvad der sker.
Det er godt. Vi får en overraskelse.
Det håber jeg. Jeg håber, jeg tager fejl.
Når vi dør, hvad sker der så, Walter?
Kroppen er bare et hus eller et hylster.
Man kommer fra jord og bliver til jord.
Vi er bare atomer og molekyler, men indeni er vi evige og udødelige.
Evige? Så du tror, at vi er til stede uden vores krop?
Ja, til man bliver genfødt. For jeg tror...
Ikke tror. Jeg ved, at reinkarnation findes.
-Vil du gerne dø i Puerto Rico? -Der, hvor jeg nu ender.
Døden bekymrer mig ikke så meget. Jeg undgår helst emnet.
Vi ved alle, at vi skal dø en dag.
Den dag man bliver født, afgøres det, at man skal dø.
Findes der nogen, en gud, som ved, hvad der vil ske?
Gud er derinde, Gud er herinde. Den Gud, der er i mig...
...hilser den Gud, der er i dig. Namaste.
Jeg kan jo ikke afslutte interviewet uden at bede dig sige det med kærligheden.
Må Gud velsigne jer alle, selvom han ikke tror på Gud.
Må Gud velsigne jer alle i dag, i morgen og og altid.
Og må I altid modtage fra mig megen fred.
Men først og fremmest megen, megen, megen... kærlighed.
MORGENEN FØR INDVIELSEN
Jeg er på forsiden.
Se der. Mine kapper er på museum.
Jeg bliver glad i aften.
Jeg er helt målløs.
Jeg bliver bombarderet med så mange smukke ord.
Alle taler om i aften.
Og hele familien er her.
Hvad synes du? Er de lidt store?
-Meget beskedne. -De er meget dig.
Hver morgen er den første morgen i mit liv.
I dag er min dag.
I dag skal jeg være den bedste udgave af Walter.
Livet er en konstant genopfindelse.
Jeg øver mig aldrig i at være mig selv.
-Er du klar til dit nærbillede? -Jeg er...
Jeg er klar.
Jeg er klar til mit nærbillede.
Du må ikke filme rullatoren.
-Kun det øverste af kroppen. -Denne vej, Walter.
Jeg har aldrig været i samme rum som Walter.
Vi er her for hans skyld.
Den er varm. Pas lidt på.
Den er varm. Tag ved her.
Er der fyldt op derude?
Nej. De lader ikke flere komme ind.
Vi dør af varme og venter på Walter Mercado.
Der er musik, men ikke ham.
Vi har ikke set ham. Vi er store fans.
Hyldesten til Walter begynder snart.
Jeg ved ikke, hvad der skal ske. Jeg er rørt og glad.
Jeg ved ikke, hvad hans energiniveau er, men vi er spændte.
Meget spændte!
-Du skal hen på tronen. -Nu?
-De skal først danse og alt det. -Men han skal sidde klar.
SÅ BLEV DET MÆRKELIGT
Nu? Skal jeg sætte mig op?
Okay, Walter. Så er det nu.
Jeg ved godt, jeg ser rolig ud, men jeg flipper totalt ud.
Jeg så dig som barn. Jeg elsker dig.
-Sikke en flot jakke. -Synes du?
Jeg har fulgt dig fra Spanien.
Som god Krebs lyttede jeg altid til dig.
-Hvor er du smuk. -Tak. Jeg er Skorpion.
Næste.
Velsign dem for mig. På billedet.
For mig var det det smukkeste og mest mindeværdige øjeblik i mit liv.
NÆSTE MORGEN
Se der!
Du godeste. Sikke en flot reklame.
Alt er smukt. Mit hår... Alt.
Smukt.
Se den. Hvor er den smuk.
Se billedet af min familie, da jeg var barn.
Jeg tror ikke, jeg er med på det der, Willie.
Det er da dig. Det er Cuca, Henry og din far og din mor.
-Hvor deprimerende. -Hold nu op.
Jeg kan spå, men jeg vil ikke kende min fremtid.
Jeg vil bare nyde hvert øjeblik af mit liv.
Se!
Se der!
Jeg var en flot fyr.
Ja.
Jeg føler, at jeg er i himlen lige nu og lever det liv, jeg vælger at leve,
med de mennesker, jeg elsker. Det er himlen for mig.
Jeg forventer ikke en anden himmel. Himlen er i dag, nu.
Den er jo fremragende.
Walter vil aldrig…
Han forsvinder aldrig.
Det her forsvinder, ja.
Det er bare et skjold. Det er ingenting.
Når han går bort, vil essensen af Walter leve evigt
i hjertet hos alle, der elsker ham.
Walter Mercado er en naturkraft uden begyndelse og slutning.
Før var han en stjerne, men nu...
...er Walter et stjernebillede.
TRE MÅNEDER EFTER INDVIELSEN DØDE WALTER I SAN JUAN
OMGIVET AF FAMILIE OG VENNER.
SELVOM HANS KROP HAR FORLADT DENNE JORD,
LEVER BUDSKABET OM KÆRLIGHED OG FRED VIDERE.
Tekster af: Lisa Kristensen Villeneuve
Må Gud velsigne os alle i dag, i morgen og altid.
Og må I altid modtage fra mig fred, megen fred.
Men først og fremmest megen, megen hvad?
Kærlighed!